A son très chier signour Jehan, conte de Bourgoigne et signour de Salins, Thibauz, cuens de Bar, salut et luy aparoilliez à son servise et à sa volunté. Sires, nous vos mandons et prions que des huit cenz livres que vos nos devez chescun anz, don nous en avons doné sept cenz chescun an à Othenin, vostre fil, en mariaige de nostre fille, que vous l’en delivrez chescun an les sept cenz, et cenz livres nous en demoront. En tesmoignaige de laquel chose, nous vous envoions noz lettres seelées pendant de nostre seal, qui furent faites l’an de grace mil CC et sexante et trois, la voille de la saint Martin.